Vaevalt tähistab bin Ladeni tabamine Afganistani saaga lõppu, sest Osama oli  Afganistanis vaid külaline, kellel olid Talibani ja mulla Omariga erinevad eesmärgid. Kui Osama ideed olid suunatud islami ideoloogia pealetungile üle maailma, siis Taliban on pigem rahvusliku taustaga kohalikule turule orienteeritud organisatsioon, kelle tegevus Pakistanist ja Afganistanist palju väljapoole ei küündi. Puštude seas kuulub autoriteet pigem mulla Omarile, kelle teokraatlik režiim pakkus alternatiivi lääne kultuuri pealetungile ning suuremat iseolemist.